Венера Аитова икенчегә әни булган (МАЛАЙМЫ-КЫЗМЫ)

	ТНВ телеканалының алып баручысы Венера Аитова 21 сентябрь көнне икенчегә әни булган, сөбханалла! Күңелле яңалыгы белән ул үзе уртаклаша. "Аллага шөкер! Бездән бәхетле кеше юк бүген", - ди ул.	 Исегезгә төшерәбез, "ТНВ" телеканалында "Таяну ноктасы" ток-тамашасын алып барган Венера Аитованың (кыз фамилиясе - Иванова) 2019 елда улы туган иде.    "Матбугат.ру" элегрәк язганча, сабый матур датада - 19.09.19 көнне дөньяга килгән. Өйләнешү көннәре дә түгәрәк иде - 11.11, ягъни 11 ноябрь.    Балага Гомәр дип исем куштылар. Инде менә тагын бер сөенче, тагын бер уллары туды, аллага шөкер!    Бәхетле әти-әни Динар һәм Венераны чын күңелебездән котлыйбыз!     
	---	
Матбугат.ру

	№ --- | 22.09.2021	


